Avûkate Ebru Tîmtîka ke  rojeyê mergî de dinayaya xo bedilnayene, cenazaya ci do ewro senî ke wesîyet kerdo, Goristanê Gazî de kişta gorê dayîka ci de bêro definkerdene.
Seba ke birayê Tîmtîk Barkin Tîmtîko ke Zîndanê Sîlîvrî de yo tewrê cenazana bibo, Serdozgerîya Komare ya Îstanbulî rê muracat ame kerdene la dozgerîye jan sey bahaneyî ramojna û muracat red kerd.
Cenazaya Tîmtîke do ewro badê rayraşîyayîşê Cemxeneyê Gazî ra ver bi Goristanê Gazî bêro definkerdene. Cemxaneyê Gazî binê ablûqaya polîsan de yo ke destûr nêdîya ke  merdim û avûkatê Timtîke şirê zere.
